MIDHALI
గెజిటెడ్‌ ఆఫీసర్లుగా మిథాలీ, హర్మన్‌
న్యూఢిల్లీ: ఐసిసి మహిళల వన్డే ప్రపంచకప్‌ ఫైనల్‌ ఆడిన భారత జట్టుపై కాసుల వర్షం కురుస్తోంది. తాజాగా రైల్వేశాఖ మిథాలీ సేకు కోటి రూపాయల నజరానాను ప్రకటించింది. ప్రస్తుత జట్టులో ఉన్న తమ ఉద్యోగు లకు పదోన్నతులు కల్పించనున్నట్లు గతంలో రైల్వే మంత్రి సురేష్‌ ప్రభు ప్రకటించిన విషయం తెలిసిందే. ఈ నేపథ్యంలో జట్టు సారథి మిథాలీరాజ్‌, వైస్‌ కెప్టెన్‌ హర్మన్‌ప్రీత్‌ కౌర్‌కి గెజిటెడ్‌ ఆఫీసర్లుగా పదోన్నతి ఇచ్చినట్లు రైల్వే అధికారులు వెల్లడించారు. అంతేకాదు రైల్వే శాఖలో వివిధ హోదాల్లో పనిచేస్తోన్న పదిమంది అమ్మాయిలకు కలిపి రూ.1.30కోట్లను అందజేయనున్నట్లు ప్రకటించింది. హర్మన్‌ప్రీత్‌ కౌర్‌కు పంజాబ్‌ ప్రభుత్వం డిఎస్‌పి ఉద్యోగంతో పాటు రూ.5లక్షల నజరానాను ప్రకటించిన విషయం తెలిసిందే. అలాగే మధ్యప్రదేశ్‌ ముఖ్యమంత్రి శివరాజ్‌ సింగ్‌ చౌహాన్‌…మిథాలీసేనకు రూ.50లక్షలు ప్రకటించారు.